पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र में बढ़ते संक्रमण के बीच एक अच्छी खबर है कि तेजी के साथ कई लोग ठीक भी हो रहे है। बिहार पंचायत नगर प्रारंभिक शिक्षक संघ मूल के प्रखंड अध्यक्ष सह जिला उपाध्यक्ष जयप्रकाश पिछले दिनों अपने परिवार के पांच सदस्यों के साथ संक्रमित हो गए थे। जिसमें उनके पुत्र सत्यप्रकाश, बड़े भाई श्याम प्रकाश सहित पांच लोग शामिल थे। शिक्षक नेता जयप्रकाश ने बताया कि 20 अप्रैल को वे और उसके परिवार के अन्य लोग संक्रमित हो गए थे। जिसके बाद संक्रमित व्यक्तियों के लिए जारी कोविड-19 प्रोटोकॉल के अनुसार सभी अपने घरों में अलग-अलग होम आइसोलेशन में रहने लगे।
इस दौरान साफ-सफाई का पूरा ख्याल रखा। चिकित्सकों के संपर्क में रहकर अस्पताल से दी गई दवाई के साथ-साथ घरेलू नुस्खे को भी आजमाया। जल्दी ही सभी स्वस्थ हो गए अब सभी बिलकुल ठीक हो चुके है, जांच में निगेटिव भी आ चुके है। जयप्रकाश ने बताया कि हमने नकारात्मक विचारों को अपने अंदर प्रवेश ही नहीं करने दिया। संक्रमित व्यक्ति को चाहिए कि वे सकारात्मक सोच के साथ नियमित सुबह में प्राणायाम, अलोम-विलोम करे, सुबह-शाम काढ़ा बनाकर पीना, हल्का गर्म पानी में फिटकरी डालकर गारगल करना, गर्म पानी में विक्स डालकर भांप लेना अपने दिनचर्या में शामिल करें।
भरपूर पौष्टिक भोजन ले। विटामिन सी के लिए गर्म पानी में नींबू का रस डालकर पीये। कहा कि सकारात्मक सोच और अनुकूल वातावरण से हमारे अंदर जो ऊर्जा उतपन्न होता है, वो किसी भी बीमारी से लड़ने में सक्षम होता है। कहा कि संक्रमित व्यक्तियों को घबराने की जरूरत नही है, नियमित योग ध्यान करे। चिकित्सकों से संपर्क में रहे समय-समय पर उनसे सलाह लेते रहे। उचित देखभाल और सकारात्मक सोच आपको ठीक होने में काफी मदद करता है। इसलिए नकारात्मक विचारों को अपने मन में आने ही नहीं दे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn